Στα προηγούμενα επεισόδια...
Μπι και Μπι,
σας είπα μια ιστορία για ένα κορίτσι χωρίς οικογένεια και παρελθόν.
Αλλά, φυσικά, δεν είναι αυτή η ιστορία μου.
Τι κάνετε;
Όχι! Σας παρακαλώ!
Πιστεύεις ότι ο μπαμπάς θα ήθελε να τα ξέρει όλα;
Πρέπει να έχει γίνει λάθος. Δεν είμαι υιοθετημένη.
Η Έλενορ ήταν η βιολογική σας μητέρα.
Δεν σκεφτήκατε ότι θα ήθελα να ξέρω;
Δεν σου είπαμε κάποια πράγματα για τους ίδιους λόγους
που δεν είπες στον Τζίο όλη την αλήθεια για τον πατέρα του.
Δεν μπορώ να τα βάλω μόνος μου με τον ρατσισμό.
Δεν κάνεις πράξη όσα λες.
Με χρειάζεσαι, Μπένι.
Είχες την ευκαιρία να κάνεις κάτι στη ζωή σου και την έχασες.
Τουλάχιστον μαζί μου ήσουν κάποια!
Έφτασα στο τέλος της ιστορίας μου.
Καταλαβαίνω ότι σας αφήνω με τόσα αναπάντητα ερωτήματα,
ειδικά για τον γάμο μου.
Η μαμά δεν σκότωσε τον Λιτλ Μαν.
Είναι τρελό.
Η κόρη μου, η βασική σου ύποπτη, είναι νεκρή. Η υπόθεση έκλεισε.
Η υπόθεση παραμένει ανοιχτή. Δεν ήταν ποτέ η μόνη ύποπτη.
Εμφανίστηκε στο εξωτερικό με το πατρικό όνομα της μητέρας της.
Δεν θες να ζεις με μυστικά.
Όλοι έχουμε μυστικά.
Η αστυνομία νομίζει ότι ξέρει ποιος δηλητηρίασε τον Λιτλ Μαν.
Προσπαθήστε να καταλάβετε ότι εκείνη η νύχτα ήταν πολύ δύσκολη.
Αλλά, έπρεπε να γίνει.
Περλ!
Περλ.
Ματίλντα, εδώ είμαι.
Πάρε ανάσα.
Και σπρώξε.
Το έχεις.
Άλλη μια φορά.
Τα κατάφερες.
Είναι κορίτσι.
Τι ωραία μαλλιά.
Μαύρα και ίσια, σαν του μπαμπά σου.
Εδώ είμαι.
Η μαμά είναι εδώ.
Γλυκιά μου Κοβεντίνα.
Κοβεντίνα;
Η θεά του νερού.
Περλ,
είσαι η μόνη που εμπιστεύομαι ότι θα την προσέχεις.
Και θα την προσέχω πάντα.
Ως νονά της;
Θα ήταν τιμή μου.
Να διώχνω το ντάπι και τα κακά πνεύματα μακριά της.
Για δες.
Μοσχοκάρυδο.
Θα το πολτοποιήσω και θα της βάλω στον αφαλό για να επουλωθεί.
Αυτό δεν είναι μοσχοκάρυδο. Κοίτα καλύτερα.
Θεέ μου, είναι μάντσινιλ.
Είναι τοξικό.
Συγγνώμη.
ΜΑΥΡΗ ΤΟΥΡΤΑ
Μπορώ να σε βοηθήσω, μαμά;
Όχι, δεν μπορείς.
Είναι η τελευταία μου τούρτα.
Πρέπει να την κάνω μόνη μου.
Σε παρακαλώ.
Ξεκίνα, τότε.
Ευχαριστώ.
Μαμά.
Για φέτος.
Ήσουν πολύτιμος.
Κάνε πιο πέρα. Εσύ ανακατεύεις αντί να διπλώνεις.
Άσε εμένα.
Πήγαινε.
Θα είμαι πάνω αν με χρειαστείς.
Μπάιρον;
Ελπίζω να το κάνεις κι εσύ αυτό με τα παιδιά σου μια μέρα.
Μακάρι να ήμουν εδώ να τους δώσω οδηγίες, αλλά...
θα έχεις πάντα αυτό.
Είναι η κληρονομιά σου.
Μην την ξεχάσεις.
Μπι και Μπι, σας έχω μια μικρή μαύρη τούρτα στην κατάψυξη.
Μην την πετάξετε.
Καθίστε μαζί και μοιραστείτε την όταν έρθει η ώρα.
Θα καταλάβετε πότε.
Με αγάπη, μαμά.
Εντάξει.
Έτοιμοι;
Τι διάολο είναι αυτό;
Η μαμά κι ο μπαμπάς στην Τζαμάικα.
Κοίτα πόσο νέοι ήταν.
Το άλλο κορίτσι;
"Μπενεντέτα 'Μπάνι' Πρινγκλ."
Το Μπενεντέτα ήταν το πραγματικό όνομα της Μπάνι.
Η μαμά μού έδωσε το όνομα της κολλητής της.
Ξέρεις ότι την τούρτα την κάναμε μαζί με τη μαμά;
Πώς στο καλό μου διέφυγε αυτό;
Αυτό ισχύει και για μένα.
Φαντάζομαι ότι προσπάθησε πολύ για να σας τα κρύψει όλα αυτά.
Ναι.
Αν δεν σας πειράζει, θα γυρίσω στο ξενοδοχείο.
Έχω να κάνω μερικά τηλεφωνήματα.
Μη φύγεις τώρα.
Απ' την ώρα που ήρθα, αγνοώ το τηλέφωνό μου.
Αν δεν εμφανιστώ σύντομα,
η οικογένειά μου θα βάλει την αστυνομία να με ψάχνει.
Εντάξει, αλλά σε παρακαλώ, μη φύγεις χωρίς να μας χαιρετήσεις.
Θα σας δω στην κηδεία.
Θα σε ξεπροβοδίσω.
Γεια.
ΜΠΕΝΕΝΤΕΤΑ ΠΡΙΝΓΚΛ ΕΤΑ ΠΡΙΝΓΚΛ
Ήρθα.
Η Έτα Πρινγκλ δεν είναι απλώς μια ντόπια κοπέλα που τα κατάφερε.
Κατέκτησε τον κόσμο κολυμπώντας.
Η Μπενεντέτα "Μπάνι" Πρινγκλ είναι η Έτα Πρινγκλ.
Η διάσημη κολυμβήτρια.
Η μαμά είχε εμμονή μαζί της, θυμάσαι;
Ναι, το θυμάμαι.
Νόμιζα ότι ήταν περήφανη επειδή ήταν κι εκείνη από την Τζαμάικα.
Μετά τον πρώτο της αγώνα στο Κίνγκστον,
η Έτα έσπασε κάθε ρεκόρ με τις εκπληκτικές της επιδόσεις.
Ως η πρώτη μαύρη γυναίκα στον κόσμο που διέσχισε το Κανάλι της Μάγχης,
τα Στενά του Μαγγελάνου στη Χιλή, και τα παγωμένα νερά της Σιβηρίας,
φαίνεται ότι έχει σκοπό να σπάσει κι άλλα ρεκόρ.
Η μαμά παρακολουθούσε την Έτα.
Όπως κι ο μπαμπάς εμένα.
ΓΙΑ ΤΗΝ ΜΠΑΝΙ
ΓΙΑ ΤΗ ΛΟΥΣΙ ΕΤΑ ΠΙ
- Καλή ανάγνωση. - Ευχαριστώ, δις Πρινγκλ.
Ο επόμενος;
ΣΤΗ ΓΡΑΜΜΗ ΤΟΥ ΤΕΡΜΑΤΙΣΜΟΥ ΕΤΑ ΠΡΙΝΓΚΛ
Μπάνι, γεια.
ΣΤΗ ΓΡΑΜΜΗ ΤΟΥ ΤΕΡΜΑΤΙΣΜΟΥ ΕΤΑ ΠΡΙΝΓΚΛ
Θεέ μου.
Τόσα χρόνια νόμιζα ότι η Κόβι πέθανε στο δυστύχημα με το τρένο.
Δεν καταλαβαίνω.
Αν παρακολουθούσε την καριέρα μου, γιατί δεν επικοινώνησε;
Στο τελευταίο της μήνυμα,
έλεγε ότι υπάρχει κάποιος εκεί έξω που ήξερε την αλήθεια
για όσα συνέβησαν τη νύχτα του γάμου της.
Λες να σκότωσε τον Λιτλ Μαν;
Δεν θα την κατηγορούσαμε,
αλλά δεν καταλαβαίνουμε γιατί μας τα είπε όλα αυτά
και τελικά αυτό το παρέλειψε.
Θα είχε τους λόγους της, μάλλον για να σας προστατεύσει.
Κι ο μπαμπάς μας;
- Λες να το έκανε αυτός; - Δεν ξέρω.
Αφού δεν το είπε στην ηχογράφηση,
δεν θα ήθελε να το μάθετε.
Μα πρέπει να ξέρουμε.
Δεν με νοιάζει.
Λυπάμαι που δεν ενδιαφέρομαι για ό, τι έπαθε ο Λιτλ Μαν.
Για 50 χρόνια, νόμιζα ότι η καλύτερή μου φίλη είχε πεθάνει.
Αυτό που θέλω να μάθω είναι πώς μπόρεσε να συνεχίσει τη ζωή της
χωρίς να μου πει ποτέ ότι ήταν ζωντανή.
Πρέπει να το μάθεις από τη μαμά.
ΓΙΑ ΤΗΝ ΜΠΑΝΙ
Γιατί δεν έρχεσαι αφού ακούσεις το μήνυμα,
να τα πούμε μετά την κηδεία;
Όχι. Δεν θα έρθω στην κηδεία.
Δούλεψα πολύ σκληρά για να τα αφήσω όλα πίσω μου.
Λυπάμαι πολύ, πρέπει να φύγω.
- Δεσποινίς Πρινγκλ, σας παρακαλώ... - Μπένι, άφησέ την.
Δεν γίνεται η ιστορία της μαμάς να έχει τέτοιο τέλος.
Δεν έχουμε επιλογή.
Αν η Έτα δεν θέλει να μιλήσει,
ίσως πρέπει να πάμε στην Τζαμάικα μετά την κηδεία.
Στην Τζαμάικα;
- Και να κάνουμε τι; - Να κάνουμε ερωτήσεις.
Για τον γάμο, για τους παππούδες μας.
- Κοίτα, η Ματίλντα εξαφανίστηκε. - Ναι.
Κι αν ξεκίνησε μια νέα ζωή;
Ή αν έκανε κι άλλα παιδιά;
Δεν θέλεις να μάθεις αν έχουμε συγγενείς εκεί έξω;
Μόνο ένα νέο μέλος μπορώ να χειριστώ αυτήν τη στιγμή, Μπεν.
Υπάρχουν ακόμα τόσα που δεν ξέρουμε.
Και κάποια που δεν θα μάθουμε ποτέ.
Λατρεμένη μου Μπάνι, από πού ν' αρχίσω;
Ξέρεις καλά ότι ανείπωτες ιστορίες διαμορφώνουν τη ζωή των ανθρώπων
τόσο όταν τις αποκρύπτουν όσο και όταν τις αποκαλύπτουν.
Δεν φαντάζεσαι πόσο χαίρομαι που σε βλέπω στις ειδήσεις.
Δεν ξέρεις πόσες φορές θέλησα να επικοινωνήσω,
γι' αυτό συγχώρεσέ με που σου ζητώ αυτήν την τελευταία χάρη.
Είναι για τα παιδιά μου.
Χαμογέλα, εντάξει;
Απλώς... κοίταξέ με.
Είσαι πανέμορφη.
Αν με το όμορφη εννοείς γελοία.
Έλα. Αν δεν σε κάνει κι αυτό να χαμογελάσεις, δεν ξέρω τι να κάνω.
Δεν μπορείς να κάνεις τίποτα, Μπάνι.
Ήμασταν ανόητες που νομίζαμε ότι μπορούμε να φύγουμε απ' το νησί.
Είμαστε κορίτσια.
Μας λένε πώς να περπατάμε, πώς να μιλάμε, πού να κολυμπάμε, ποιον να αγαπάμε.
Γιατί νομίζαμε ότι τα πράγματα θα ήταν αλλιώς για μας;
Επειδή είμαστε διαφορετικές.
Αυτό πίστευα παλιά.
Εγώ ακόμα το πιστεύω.
Επειδή υπάρχει ακόμα ελπίδα για σένα, Μπάνι.
Θα πάρεις μέρος στους αγώνες του χρόνου
και μετά θα πας σε κάποια εξωτική χώρα με υποτροφία κολύμβησης.
Υποσχέσου μου ότι θα πας.
Θα το κάνω.
Και εσύ θα είσαι δίπλα μου.
Όχι.
Θα είμαι με τον Λιτλ Μαν.
Σταμάτα.
Ο μπαμπάς σου θα τα καταφέρει.
Πώς το ξέρεις;
Επειδή πάντα τα καταφέρνει.
Σωστά;
Επειδή σ' αγαπάει.
Περάστε.
Πού ήσουν;
Τι κάνεις εδώ;
Θα σε ξαναρωτήσω.
Πού ήσουν ενώ σχεδιαζόταν όλη αυτή η ανοησία με τον γάμο;
Έμεινα μακριά, όπως μου ζήτησε η Κόβι.
Αρκετά έμεινες μακριά.
Η Κόβι πιστεύει ακόμα ότι ο πατέρας της θα σταματήσει τον γάμο,
αλλά ξέρουμε κι οι δύο ότι δεν μπορεί.
Λοιπόν, τι θα κάνεις;
Εγώ;
Ξέρεις ότι φεύγω για το πανεπιστήμιο.
Και την εγκαταλείπεις, όπως η μαμά της.
Και τώρα και ο μπαμπάς της. Αυτό είναι;
Τι θέλεις να κάνω;
Ο Λιτλ Μαν θα μας σκοτώσει και τους δύο. Αυτό θέλεις;
Μετά από αυτόν τον γάμο, δεν θα την ξαναδούμε.
- Αυτό θέλεις; - Φυσικά και όχι.
Τότε, πώς θα την αφήσεις πίσω;
- Νόμιζα ότι την αγαπούσες. - Την αγαπώ.
Απόδειξέ το.
Μη μου πεις ότι θα διαβάσεις τον επικήδειο που έγραψες πριν απ' όλο αυτό;
Τι θέλεις να πω;
Δεν ξέρω.
Κάτι για τη ζωή της ως Κόβι...
για να τιμήσεις αυτό που πραγματικά ήταν.
Και να αναγνωρίσεις τη Μέιμπελ.
Αν αναγνωρίσουμε τη Μέιμπελ, θα καταστραφεί ο κόσμος της.
Και θα συνεχίσεις να λες ψέματα όπως η μαμά κι ο μπαμπάς;
- Δεν το ήθελε αυτό η μαμά. - Κι όμως, αυτό ήθελε.
Αυτή βοήθησε να το σχεδιάσουμε αυτό, Μπεν.
Την κηδεία της Έλενορ, όχι της Κόβι.
Πρέπει να συνεχίσω έτσι,
να τιμήσω τη ζωή που επέλεξε να παρουσιάσει στον κόσμο.
Η αλήθεια είναι για εμάς.
Θα γυρίσω σε λίγες μέρες και θα συζητήσουμε για το οικοτροφείο,
αλλά τώρα δεν είναι καλή στιγμή.
Πότε είναι καλή στιγμή, μαμά;
Πάντα είσαι μεταξύ πτήσεων και εμφανίσεων
και περνάς από ελέγχους στο αεροδρόμιο.
Πού είσαι, τέλος πάντων;
Στην Καλιφόρνια.
Εσύ στις ΗΠΑ; Γιατί;
Θα κάνουμε μερικές στάσεις εδώ για την περιοδεία του βιβλίου μου.
Δηλαδή, δεν το ακύρωσαν ακόμα;
- Τζιοβάνι. - Πλάκα κάνω.
Γιατί δεν μου το είπες; Έφυγες χωρίς να χαιρετήσεις.
Έχεις δίκιο. Συγγνώμη.
Άναψαν λίγο τα αίματα με τους παππούδες σου.
Θα μου πεις τι έγινε;
Δεν ήταν τίποτα, αλήθεια. Μάλλον θα γελάσεις όταν σου πω.
Μην ανησυχείς καθόλου. Εντάξει;
Θα γυρίσω σε λίγες μέρες και θα σου εξηγήσω τα πάντα.
- Εντάξει, αγάπη μου; - Φυσικά. Ό, τι πεις.
Εντάξει, σ' αγαπώ. Γεια.
Το κορίτσι σου.
Πάω να βρω τη Μέιμπελ. Τα λέμε μέσα.
Ναι.
Γεια.
Το εκτιμώ που ήρθες.
Φυσικά. Ξέρεις ότι την αγαπούσα.
Τι νομίζεις ότι θα έλεγε για το ξέσπασμά σου;
- Τα έμαθες. - Είναι παντού στο προφίλ μου.
Είμαι περήφανη για σένα.
Ένας λόγος που έκανα ό, τι έκανα στο πάνελ
είναι εξαιτίας όσων μου είπες.
Έλα. Μίλα μου.
Θα μιλήσουμε σε λίγες μέρες.
- Δεν θέλω να το συζητήσω εδώ. - Όχι.
- Είμαστε σε κηδεία. - Δεν θέλω να περιμένω.
- Δεν είναι η κατάλληλη στιγμή. - Λινέτ.
Δεν θα σ' αφήσω να με παρατήσεις πάλι.
Πες μου.
Είμαι έγκυος.
Εντάξει; Το έμαθα όταν ήμουν στο Ιλινόι
και ήθελα να σου το πω αλλά πέθανε η μαμά σου.
Μετά ήρθαν οι ηχογραφήσεις και η Μπένι.
Λυπάμαι.
Όχι.
Θ' αποκτήσουμε μωρό.
Αυτά είναι υπέροχα νέα.
Αλήθεια;
Τι σημαίνει αυτό;
Πότε μιλήσαμε για παιδιά;
Εγώ πάντα μας έβλεπα με παιδιά.
Είναι άλλο να φαντάζεσαι ότι είσαι γονιός και άλλο να το ζεις.
Λινέτ, το ξέρω αυτό.
Και εγώ δεν μπορώ να φανταστώ τη ζωή μου με ένα παιδί.
Τι εννοείς;
Ότι δεν θέλεις παιδιά;
Ή ότι δεν θέλεις να κάνεις παιδιά μαζί μου;
Λέω ότι δεν ξέρω.
Τότε...
τι κάναμε όλα αυτά τα χρόνια;
Παίζαμε το ζευγάρι;
Δεν είναι δίκαιο.
Πες μου γιατί εγώ σκεφτόμουν ότι χτίζουμε ένα κοινό μέλλον
ενώ εσύ είσαι εντελώς αλλού.
Ίσως είναι μια ιστορία που λες στον εαυτό σου.
- "Ιστορία". - Ή ίσως είναι μια ιστορία
που λέμε και οι δύο στον εαυτό μας.
Δεν ξέρω.
Θα ήταν ψέματα αν σου έλεγα ότι είμαι σίγουρη ότι το θέλω αυτό.
Συγγνώμη.
Ο ΣΤΙΒΕΝ ΝΤΟΥΑΪΕΡ ΑΝΕΡΧΟΜΕΝΟ ΑΣΤΕΡΙ
Δεν περίμενα ανοιχτό φέρετρο.
Γιατί λες να έκατσα εδώ πίσω;
- Θεέ μου. Χαίρομαι που σε βλέπω. - Κι εγώ.
Λυπάμαι πολύ.
Δεν μπορούσα καν να έρθω στην κηδεία του πατέρα μου.
Και να 'μαι τώρα εδώ, η ξεροκέφαλη κόρη, με σάρκα και οστά.
Εμένα μου απαγόρευσαν να πάω στην κηδεία του άντρα μου.
Μάλλον στην τελετή που του έκαναν οι γονείς του, οπότε...
- Κερδίζω. - Ο άντρας σου;
Λυπάμαι. Δεν ήξερα ότι πέθανε.
Δεν πειράζει. Ήταν πριν 16 χρόνια.
Ήμουν ακόμα έγκυος στον Τζίο.
Δεν γνώρισε ποτέ τον πατέρα του;
Δυστυχώς, όχι.
Γιατί να μη σ' αφήσουν οι γονείς του να πας στην κηδεία του;
Αυτά θα τα πούμε άλλη φορά.
- Φεύγω. - Τι;
Τελείωσα.
Τελείωσες με τι;
Με τα ψέματα.
Είχες δίκιο.
Δεν αντέχω άλλο.
Καλημέρα.
- Καλημέρα. - Καλημέρα.
Η Έλενορ Μπένετ που το πατρικό της ήταν Έλενορ...
Ντάγκλας, και...
Ο κάθε ένας από εμάς ήξερε την Έλενορ Μπένετ
με έναν διαφορετικό τρόπο.
Ως μητέρα.
Ως εθελόντρια.
Ως φίλη.
Και ως σύντροφο.
Όταν πέθανε η γυναίκα μου,
ήθελα να εξαφανιστώ μαζί της.
Και τότε μου τηλεφώνησε η Έλενορ και μου είπε το εξής
"Το θέμα με την ταυτότητα, Τσαρλς..."
Τσαρλς.
"Υπάρχει η ιστορία της οικογένειάς σου, υπάρχει το πώς βλέπεις τον εαυτό σου
και υπάρχει και το τι βλέπουν οι άλλοι σ' εσένα."
Θεέ μου...
Θα μου λείψει ο τρόπος που με κοίταζε.
Άλλαξες γνώμη, τελικά;
Επέμενε η μαμά σου.
Φυσικά και επέμεινε.
Σοκαρίστηκα τόσο όταν μου είπατε ότι πέθανε,
που ξέχασα να ρωτήσω πότε έγινε.
Πριν από εννιά μέρες.
Είχα μήνες να προετοιμαστώ.
Και μέχρι σήμερα, νόμιζα ότι τα είχα καταφέρει.
Πώς πενθείς για κάποιον που δεν ήξερες πραγματικά;
Δεν είναι μόνο η μαμά.
Ο μπαμπάς μου έκανε όλους τους άλλους μπαμπάδες να φαίνονται κακοί.
Τέτοιος μπαμπάς ήθελα να γίνω κι εγώ.
Τώρα...
Αναρωτιέμαι αν κάτι από όλα αυτά ήταν αλήθεια.
Του μοιάζεις πάρα πολύ.
Και λάτρευε τη μαμά σου.
Το ξέρω.
Είναι το μόνο που ξέρω ότι ισχύει ακόμη.
Πώς στο καλό κατάφεραν να βρεθούν;
Έλεγαν ότι η μαμά λιποθύμησε σε έναν πολυσύχναστο δρόμο του Λονδίνου.
- Κι ο μπαμπάς έτρεξε να τη βοηθήσει. - Ναι.
Ο ιππότης της.
Έπρεπε να το ξέρω ότι ήταν ένα παραμύθι.
Ένα ψέμα, όπως όλα τα άλλα.
Καταλαβαίνω ότι είσαι θυμωμένος.
Ο καθένας αντιμετωπίζει διαφορετικά τη θλίψη.
Εσύ πώς το αντιμετώπισες;
Όταν έμαθες ότι πέθανε πριν από τόσα χρόνια.
Σταμάτησα να τη σκέφτομαι. Έπρεπε.
Δεν υπήρχε ούτε πτώμα,
ούτε τάφος,
ούτε την τίμησε κανείς.
Επομένως, δεν πένθησες ποτέ πραγματικά.
Σου είπαν ποτέ οι γονείς σου για ένα έθιμο από την Καραϊβική, την ένατη νύχτα;
Ένα τελετουργικό για τον νεκρό την ένατη νύχτα μετά τον θάνατο.
Μια δική μας επιμνημόσυνη δέηση.
Αν με την κηδεία αποχαιρετήσατε την Έλενορ και τον Μπερτ,
νομίζω ότι θα μας έκανε καλό να κάναμε το τελετουργικό της ένατης νύχτας
για να αποχαιρετήσουμε την Κόβι και τον Γκιμπς.
Εντάξει, αφήστε τα όλα εδώ.
Σας θέλω παρόντες. Ψυχή τε και σώματι.
Μόνο έτσι θα γίνει σωστά η ένατη νύχτα.
Και τι είπαμε ότι πρέπει να κάνουμε;
Δεν προσέχεις;
Πρέπει να απελευθερώσουμε το κακό πνεύμα της Κόβι.
Σωστά, ναι. Όχι, φυσικά. Ναι.
Μην κοροϊδεύεις. Όλοι εδώ Τζαμαϊκανοί δεν είμαστε;
Μάλλον, ναι.
Πιστεύουμε ότι ο άνθρωπος έχει τρία μέρη: σώμα, πνεύμα και ντάπι.
Το κακό σκιώδες πνεύμα που μένει στο σώμα.
Αν δεν φύγει μετά από εννέα νύχτες, μπορεί να μείνει για πάντα,
φέρνοντας κακή τύχη στην οικογένεια που μένει πίσω.
Εξ ου και το τελετουργικό της ένατης νύχτας.
Σήμερα δεν θα είναι ένα συνηθισμένο τελετουργικό,
αλλά θα φάμε, θα πούμε ιστορίες και αργότερα θα ανάψουμε φωτιά
και θα κάψουμε αναμνηστικά από το παρελθόν της Κόβι και του Γκιμπς,
απαλλάσσοντάς τους έτσι από τις τύψεις και τα λάθη τους για πάντα.
Εντάξει. Νομίζω ότι το κατάλαβα.
Θα μας πεις ποτέ τι έλεγε η μαμά στην ηχογράφησή της;
Αυτό αφορά εμένα και την Κόβι.
Σου είπε, όμως, ότι μετάνιωσε
- για τον τρόπο που σου φέρθηκε; - Σε εμένα;
Ναι, της είπες ότι έχεις αισθήματα για εκείνη
και εκείνη σε απέρριψε.
Δεν το ξεπέρασε ποτέ.
Ναι. Η αλήθεια είναι ότι με πλήγωσε, αλλά επανόρθωσε.
Πώς;
Ήρθε στο σπίτι μου με κλεμμένη μηχανή
και με πήγε βόλτα.
Ο παππούς σας κέρδισε στις κοκορομαχίες και είχε λιποθυμήσει από το ποτό.
Και εκείνη ήθελε να με πάει βόλτα πριν ξυπνήσει.
Ήταν μια χειρονομία συμφιλίωσης.
Συγγνώμη που σε αντιμετώπισα έτσι πριν.
Ξέρω ότι ήταν δύσκολο να πεις όσα είπες.
Έκανες το σωστό.
Είναι επικίνδυνο μια κοπέλα να αρέσει σε άλλη.
Σωστά;
Μπάνι, όταν είπα ότι είναι επικίνδυνο, δεν εννοούσα ότι ήταν λάθος.
Τι σημαίνει αυτό;
Δεν ξέρω.
Δεν θέλω να νιώθεις ότι πρέπει να υποδύεσαι κάποια που δεν είσαι.
Όχι μαζί μου.
Δηλαδή να υποδύομαι...
με όλους τους άλλους;
Δεν ξέρω.
- Μακάρι να ήξερα, αλλά... - Δεν πειράζει.
Δεν χρειάζεται να το συζητήσουμε...
Δεν έπρεπε να πω τίποτα.
Ειλικρινά, δεν ξέρω καν τι έλεγα...
Ξέρω μόνο πώς νιώθω.
- Πώς νιώθεις; - Φοβισμένη.
Δεν μπορώ να κάνω τον κόσμο καλύτερο για σένα,
αλλά θα κάνω ό, τι μπορώ για να είσαι ασφαλής.
Είναι το λιγότερο που μπορώ να κάνω,
γιατί ήσουν πάντα δική μου.
Η μητέρα σας ήταν πολλά πράγματα.
Βίωσε πολύ πόνο στη ζωή της και απώλειες, φυσικά,
αλλά υπήρχαν και πολλά ωραία σημεία.
Ήταν εξαιρετική γυναίκα.
Καμία άλλη σαν την Κόβι δεν θα με άφηνε να είμαι ο εαυτός μου.
Γι' αυτό, όταν έφυγε για το Λονδίνο, δεν ήξερα αν θα τα κατάφερνα μόνη.
Βέβαια, αν δεν είχε φύγει, ίσως να έμενα για πάντα στη σκιά της.
Εκεί είναι πιο εύκολο να κρυφτείς.
Εγώ κρυβόμουν στη δική σου.
Και στης κοπέλας μου, της Τζόνι.
Και στου Στιβ.
Μου τη δίνει που ένιωθες ότι έπρεπε να κρυφτείς.
Για πολύ καιρό, ο Στιβ ήταν ο μόνος που πίστευε σε μένα.
Όχι.
Έτσι σε έκανε να νομίζεις.
Εμείς πάντα πιστεύαμε σ' εσένα, Μπεν.
Νομίζω ότι πρέπει να μάθω πώς θα πιστεύω στον εαυτό μου.
Όπως έκανες εσύ, Έτα, όταν έφυγε η μαμά.
Μακάρι να μου είχε πει για σένα.
Αυτό θα με εμπόδιζε να το βάλω στα πόδια.
Αν σου είχε πει για μένα,
θα έπρεπε να πει τα πάντα για τη ζωή της.
Ήταν όλα ή τίποτα.
Σίγουρα κι οι γονείς μου θα ένιωθαν το ίδιο.
Δεν θέλω να τελειώσει αυτό.
Ποιο δεν θέλεις να τελειώσει;
Που είμαστε όλοι εδώ μαζί.
Θα γυρίσετε στις δουλειές σας και στις οικογένειές σας.
- Και θα είμαι πάλι μόνη μου. - Όχι.
- Δεν θα είσαι. - Όχι, δεν θα είσαι μόνη.
Αν έρθεις στη Ρώμη ή στο Λονδίνο, θα έχεις εμένα.
Όλους θα μας έχεις.
Και την τέχνη σου και τη μουσική σου.
Αυτή είμαι; Η τέχνη μου και η μουσική μου;
Γιατί αν είναι έτσι, τη γάμησα.
Έχω χρόνια να δημιουργήσω κάτι νέο, τουλάχιστον μόνη μου.
Κι όταν προσπαθώ, σκέφτομαι "Είναι αντιγραφή. Δεν είναι έτοιμο".
Το σύνδρομο του απατεώνα. Όλοι το έχουμε.
Ναι, αλλά εσένα δεν σε κρατάει πίσω.
Είσαι η διάσημη γκουρού του φαγητού.
Έτοιμη να την ακυρώσουν.
Μέχρι να πεις σε όλους ότι είσαι μαύρη
και να γίνει η ζωή σου οσκαρική ταινία.
Μέιμπελ, σε δουλεύουμε.
Μα είμαι απατεώνισσα.
Δεν μπορούσα καν να πω στον γιο μου γιατί ήρθα εδώ.
Και δεν είναι το πρώτο ψέμα που του είπα.
Ούτε το χειρότερο.
Και φοβάμαι ότι αν του πω την αλήθεια για τον πατέρα του και πώς γνωριστήκαμε,
δεν θα με εμπιστευτεί ξανά.
Θέλεις ο Τζίο να το μάθει από κάποιον άλλον;
- Όπως έμαθες εσύ για την υιοθεσία σου; - Φυσικά και όχι.
Αλλά όταν μαθαίνεις ότι σου είπαν ψέματα
οι άνθρωποι που εμπιστευόσουν τυφλά,
ξαναθυμάσαι όλα όσα δεν κατάλαβες ποτέ
και αρχίζεις να σκέφτεσαι όλα τα ψέματα που έλεγες στον εαυτό σου τόσα χρόνια.
Όλα αλλάζουν και δεν μπορείς να κάνεις πίσω.
Κι αυτό είναι τρομακτικό.
Μέιμπελ,
το μυστικό σου είναι το ντάπι σου.
Και είτε τώρα είτε αργότερα, πρέπει να το απελευθερώσεις.
Δεν είμαι έτοιμη να το απελευθερώσω.
Εγώ είμαι.
Είναι ο Στιβ.
Μα τον άφησες ήδη ελεύθερο.
Όχι.
- Πέρασε από δω όταν πήγες στο πάνελ. - Τι;
- Παραβίασε τα ασφαλιστικά μέτρα; - Δεν ήξερα τι να κάνω.
Να πάρεις την αστυνομία ή εμένα.
Συγγνώμη, αλλά ούτε εσύ μου τα λες όλα.
Δεν μου είπες τι τρέχει με τη Λινέτ και τη δουλειά σου.
Όταν σε ρώτησα για την προαγωγή, είπες ψέματα.
Δεν είναι το ίδιο.
Πώς δεν είναι το ίδιο;
Όχι, σας παρακαλώ, σταματήστε.
Δεν βλέπετε πόσο σας βαραίνουν τα μυστικά σας;
Δεν πρέπει να απελευθερώσουμε μόνο τους γονείς σας.
Αλλά κι εσάς.
Αλλιώς, θα κάνετε όλοι το ίδιο στα παιδιά σας.
Ξέρω πώς είναι.
Κουβαλάω αυτό το βάρος 50 χρόνια.
Όταν έμαθα ότι η Κόβι είχε φτιάξει τη ζωή της με τον Γκιμπς,
ότι εκείνος την είδε να προοδεύει
και να γίνεται όλα όσα ήξερα ότι μπορεί να γίνει,
ξύπνησαν μέσα μου αισθήματα που δεν ήξερα καν ότι είχα ακόμα.
Αισθήματα για τις επιλογές που κάναμε και οι τρεις
τη νύχτα του γάμου της Κόβι.
Δεν θέλω να αλλάξουν τα αισθήματα για τους γονείς σας,
ειδικά για τον πατέρα σας.
Αλλά ήταν μια δύσκολη κατάσταση για όλους μας.
Τώρα ήρθε η ώρα να σας πω όλη την ιστορία.
Δύο εβδομάδες πριν τον γάμο...
πήγα στον πατέρα σας.
Και τον παρακάλεσα να σκεφτεί κάτι για να τον σταματήσει.
Όταν επιτέλους ήρθε η μέρα του γάμου,
ήλπιζα κι ευχόμουν πως όταν έμπαινα στη νυφική σουίτα,
η Κόβι θα είχε φύγει.
Δεν μπορούσα να τη βρω.
Είδες την Κόβι;
Τι είναι αυτό;
Έλα.
Είναι μάντσινιλ.
Ο χυμός του είναι τοξικός.
Δεν καταλαβαίνω.
Είναι η διέξοδος της Κόβι.
Ο γαμπρός έκλεισε τη γαμήλια σουίτα για απόψε.
Μετά τη δεξίωση,
ένα τελευταίο εορταστικό ποτό θα σταλεί στους νεόνυμφους.
Ο Λιτλ Μαν θα απολαύσει το ποτό του, θα αποκοιμηθεί και δεν θα ξυπνήσει ποτέ.
Τι;
Δεν μπορούμε να στείλουμε την Κόβι στη σουίτα μαζί του.
Ξέρεις τι θα κάνει.
Θα τον ποτίσουμε κρασί στη δεξίωση
και θα είναι πολύ μεθυσμένος.
Κι αν δεν είναι πολύ μεθυσμένος;
Έχεις καλύτερο σχέδιο;
Το σκέφτηκα καλά.
Είναι ο μόνος τρόπος.
Πώς θα τη βγάλουμε έξω;
Θα περιμένω να στείλουν τα κρασιά στη σουίτα.
Έχω μια τσάντα έτοιμη με ό, τι χρειάζεται για να πάει η Κόβι στο Λονδίνο,
μαζί με ένα μέρος για να μείνει.
Αλλά, προκειμένου να φύγει από το νησί με ασφάλεια,
δεν μπορούμε να της πούμε τίποτα.
Αν ο Λιτλ Μαν υποψιαστεί το παραμικρό, είμαστε τελειωμένες.
Ντύσου, αλλιώς θ' αργήσεις.
Μας έμαθαν να βασιζόμαστε στα αγόρια και στους άντρες για να μας σώσουν,
έτσι κι εγώ βασιζόμουν στον Γκιμπς, χωρίς να το πω στην Περλ ή στην Κόβι.
Δεν το είπα σε κανέναν.
Έπρεπε να συνεχίσω μέχρι να έρθει ο Γκιμπς με καλύτερο σχέδιο.
Απλώς...
άσε το μυαλό σου ελεύθερο.
Δεν ήξερα τι άλλο να πω για να περάσει εκείνη τη μέρα,
αλλά όταν είδα το αποτέλεσμα της συμβουλής μου, το μετάνιωσα αμέσως.
Κυρίες και κύριοι, στη γυναίκα μου.
Η καλύτερή μου φίλη εξαφανιζόταν, υποδυόταν κάποια άλλη,
έθαβε τα συναισθήματά της, τον αληθινό της εαυτό.
Το συναίσθημα ήταν πολύ οικείο και ο χρόνος τελείωνε.
Καθώς προχωρούσε η νύχτα, κατάλαβα ότι δεν μπορούσα να περιμένω τον Γκιμπς.
Όσο κι αν αγαπούσε την Κόβι, δεν είχε τρόπο να τη σώσει,
εγώ, όμως, είχα.
Τότε δεν υπήρχαν κάμερες.
Αν έκανες τον αθώο, ο κόσμος σε πίστευε.
Κι αυτό έκανα.
Και δεν κοίταξα ποτέ πίσω.
Σκεφτόμουν ότι την έστειλα στο Λονδίνο νομίζοντας ότι το έκανε ο πατέρας της,
για να μη νιώθει εγκαταλελειμμένη.
Έπρεπε να ξέρει ότι ήμουν εγώ.
Γι' αυτό κράτησε απόσταση.
Για να σε προστατέψει.
Δεν είπα σε κανέναν για εκείνο το βράδυ, παρά μόνο στην Περλ.
Αφαίρεσα μια ζωή
και...
δεν το παραδέχτηκα ποτέ εδώ και 50 χρόνια.
Εσείς, όμως, είστε η ζωντανή απόδειξη ότι έκανα το σωστό.
Πραγματικά, θα ήταν ένα όνειρο
αν η Κόβι ζούσε για να το δει αυτό.
Όλοι μας εδώ μαζί.
Μακάρι να είχα προλάβει να πω αντίο στην κηδεία όταν είχα την ευκαιρία.
Κι εγώ.
Απλώς...
Δεν ήμουν έτοιμη.
Κανείς μας δεν ήταν.
Τώρα που είμαστε, ίσως μπορούμε.
Κ
ΓΚ
Τι συμβαίνει;
Αν προχωρήσουμε, πρέπει να μάθεις κάτι.
Ήμουν εκεί εκείνο το βράδυ στη δεξίωση.
Ήρθα για σένα, Κόβι,
πιστεύοντας ότι θα γινόμουν ο ήρωας που χρειαζόσουν.
Δεν μπορούσα να βρω τρόπο να πλησιάσω τον Λιτλ Μαν,
οπότε αποφάσισα να αυτοσχεδιάσω,
ελπίζοντας να βρω μια στιγμή όταν θα ήσουν μόνη,
να σε φυγαδεύσω μέσα στη νύχτα.
Αλλά...
μετά τον είδα να σε φιλάει
κι εσύ χαμογελούσες.
Φοβήθηκα ότι αποφάσισες να ζήσεις χωρίς εμένα.
Όχι.
Γκιμπς, δεν καταλαβαίνεις.
Έπαιζα έναν ρόλο για να επιβιώσω.
Μόνο αυτό μπορούσα να κάνω.
Τώρα το καταλαβαίνω.
Αλήθεια.
Ήμουν δειλός τότε.
Συγγνώμη.
Σε συγχωρώ.
Αν θες να προχωρήσουμε, πρέπει να συγχωρέσεις τον εαυτό σου.
Μαμά...
Εδώ είμαι.
Έχουμε ίδια χέρια.
Τα λέμε εκεί πάνω, Κόβι.
Γεια σας, παιδιά.
Πάει καιρός από το τελευταίο βίντεο, αλλά να' μαι πάλι εδώ.
Αυτό είναι για τη γιαγιά μου, τη Ματίλντα Μπράουν,
όπου κι αν είσαι.
Τραγούδα ένα τραγουδάκι
Δεν θα πάρει ώρα
Πες το σωστά
Μια δυο φορές
Θεέ μου
Δεν ταρακούνησα τα νερά;
Ό, τι έχω, το έβαλα ενέχυρο
Το ρολόι μου
Tην αλυσίδα μου
Ό, τι ήταν στο όνομά μου
Θεέ μου
Δεν ταρακούνησα τα νερά;
Ό, τι έχω, το έβαλα ενέχυρο
Δρ Μπένετ,
πείτε μου για την πρώτη φορά που βιώσατε
φυλετικές διακρίσεις στο ίδρυμα.
Ήταν στη ζωή μου
Θεέ μου
Δεν ταρακούνησα τα νερά;
Ό, τι έχω, το έβαλα ενέχυρο
Την καρέκλα μου
Το κρεβάτι μου
Δεν έχω έναν ώμο να γείρω
Θεέ μου
Δεν ταρακουνήθηκα;
Ό, τι έχω, το έβαλα ενέχυρο
Μέιμπελ, είναι τόσα πολλά αυτά που ήθελα να μάθεις.
Αυτά που εύχομαι να σου είχα διδάξει τόσα χρόνια.
Όλη μου τη ζωή αναρωτιόμουν τι απέγινε η δική μου μητέρα
και θέλω να ξέρεις τα πάντα, μαζί το όνομα του βιολογικού σου πατέρα.
Αλλά σε προειδοποιώ, μπορεί να πληγωθεί πολύς κόσμος.
Έχεις δει τι τροπή παίρνουν τα πράγματα στον ασταθή, σύγχρονο κόσμο μας,
αλλά εκείνος είναι μέρος της ιστορίας σου.
Το τι θα κάνεις μ' αυτές τις πληροφορίες είναι δικό σου θέμα.
Υποτιτλισμός: Βερονίκη Κουλιούφα